《冬日承屈四会凤山见过别后柬寄》
清代·陈恭尹

短褐苍凉曝早暄，北风吹叶满平原。素丝忽望干旄色，白发空平负郭门。

一顾骅骝增壮气，片时酬酢奉高言。珠江浈水无多路，雪里邮诗敢惮烦。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。